

**Қазақстан Республикасының Әділет министрлігінде N 1291 тiркелген "Мемлекеттiк кәсiпорындар мен мемлекеттiк мекемелерге бекiтiлген мүлiктi есептен шығарудың тәртiбi туралы нұсқаулықты бекiту туралы" Қазақстан Республикасы Қаржы министрiнiң 2000 жылғы 1 қарашадағы N 470 бұйрығына өзгерiстер мен толықтырулар енгiзу туралы**

***Күшін жойған***

Қазақстан Республикасының Қаржы министрінің 2003 жылғы 11 ақпандағы N 56 бұйрығы. Қазақстан Республикасы Әділет министрлігінде 2003 жылғы 11 наурызда тіркелді. Тіркеу N 2197. Күші жойылды - Қазақстан Республикасы Қаржы министрінің 2011 жылғы 28 шілдедегі N 382 бұйрығымен.

      Күші жойылды - ҚР Қаржы министрінің 2011.07.28 N 382 бұйрығымен.

      БҰЙЫРАМЫН:

      1. "Мемлекеттiк кәсiпорындар мен мемлекеттік мекемелерге бекiтiлген мүлiктi есептен шығарудың тәртiбi туралы нұсқаулықты бекiту туралы" Қазақстан Республикасы Қаржы министрiнiң 2000 жылғы 1 қарашадағы N 470 бұйрығына (N 1929 тiркелген, 2002 жылғы 26 маусымдағы N 290 бұйрық , "Қазақстан Республикасы Қаржы министрлiгiнiң Ақпараттық бюллетенi", N 17, 2002 ж.) мынадай өзгерiстер мен толықтырулар енгізiлсiн:

      тақырыбы мен мәтiнiндегi "мемлекеттiк кәсiпорындар мен мемлекеттiк мекемелерге" деген сөздер "республикалық мемлекеттік

кәсiпорындар мен республикалық мемлекеттiк мекемелерге" деген сөздермен ауыстырылсын;

      көрсетiлген бұйрықпен бекiтiлген Мемлекеттiк кәсiпорындар мен мемлекеттiк мекемелерге бекiтiлген мүлiктi есептен шығарудың тәртiбi туралы нұсқаулықта:

      тақырыбындағы "мемлекеттік кәсiпорындар мен мемлекеттік мекемелерге" деген сөздер "республикалық мемлекеттік кәсiпорындар мен республикалық мемлекеттiк мекемелерге" деген сөздермен ауыстырылсын;

      1-тармақ мынадай редакцияда жазылсын:

      "Осы Нұсқаулық Қазақстан Республикасының Қарулы күштерiнде, басқа әскерлерi мен әскери құрамаларында қолданылмайтын қару-жарақты, әскери техниканы, қорғаныс объектiлерi мен өзге де әскери мүлiкті қоспағанда, табиғи немесе сапалық тозуының салдарынан, табиғи апаттар мен авариялардың нәтижесiнде жарамсыздыққа келген республикалық мемлекеттiк кәсiпорындар (бұдан әрi - мемлекеттік кәсiпорындар) мен республикалық мемлекеттік мекемелерге (бұдан әрi - мемлекеттік мекемелер) бекiтiлген мүлiктi есептен шығару тәртiбiн анықтайды.";

      6-тармақта:

      екiншi абзац "мемлекеттiк басқару органымен келiсiлген" деген сөздермен толықтырылсын;

      төртiншi абзацтағы "кемiнде 50 пайыз тозғанда және/немесе" деген сөздер алынып тасталсын;

      7-тармақта:

      бiрiншi абзацтағы "мемлекеттiк органдардың мүлкiн -" деген сөзден кейiн "олардан жоғары тұрған органдар және" деген сөздермен толықтырылсын;

      үшiншi абзацтағы "100 пайыз тозғанда және/немесе" деген сөздер алынып тасталсын.

      2. Осы бұйрық Қазақстан Республикасының Әдiлет министрлiгiнде мемлекеттiк тiркелген күнiне бастап қолданысқа енгiзiледi.

*Министр*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК